Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 822/11/8810	Spišská Nová Ves, 10.5.2012
EEČ : 2-68-217-2012

U Z N E S E N I E

Trestná vec:	obvinený XXXXX 
Prečin:	neodvedenie dane a poistného podľa § 277 odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako zodpovedná osoba konajúca za spoločnosť XXXXX, 

- neodviedol na účet Sociálnej poisťovne, pobočka Spišská Nová Ves, poistné na sociálne poistenie, ktoré bolo jeho zamestnancom zrazené z ich vymeriavacieho základu v zmysle § 141 ods. 2 zákona č. 461/2003 Z.z. o sociálnom poistení v znení neskorších predpisov, a to v nasledujúcom časovom období za jednotlivé mesiace: 

      január 2009	   odvody vo výške 657,90 €,  splatnosť 02.03.2009,
      február 2009	   odvody vo výške 699,30 €, splatnosť 31.03.2009,
     marec  2009	   odvody vo výške 797,90 €, splatnosť 30.04.2009,
     apríl 2009	   odvody vo výške 801,80 €, splatnosť 01.06.2009,
    máj 2009                            odvody vo výške 692,90 €, splatnosť 30.06.2009,
     jún2009	   odvody vo výške 703,90 €, splatnosť 31.07.2009,
     júl 2009	   odvody vo výške 738,20 €, splatnosť 31.08.2009, 
    august 2009                       odvody vo výške  605,20 €,  splatnosť 30.09.2009,
    september 2009	   odvody vo výške 597,40 €, splatnosť 02.11.2009,
     október 2009                     odvody vo výške 567,30 €, splatnosť 30.11.2009,
    december 2009 	   odvody vo výške   110 €, splatnosť 01.02.2010, 
    január 2010 	   odvody vo výške   107,60 €, splatnosť 01.03.2010,
   február 2010	   odvody vo výške 108,30 €, splatnosť 31.03.2010,
    marec 2010	   odvody vo výške 109,70 €, splatnosť 30.04.2010,
     apríl 2010 	   odvody vo výške 109,90 €, splatnosť 31.05.2010,
     máj 2010 	   odvody vo výške 82,10 €, splatnosť 30.06.2010,
     jún 2010	   odvody vo výške 80,90 €, splatnosť 02.08.2010,  
     júl 2010	   odvody vo výške 81,20 €, splatnosť 31.08.2010,
     august 2010	   odvody vo výške 81,20 €, splatnosť 30.09.2010,
     september 2010 	   odvody vo výške 81,00 €, splatnosť 01.11.2010,
     október 2010	   odvody vo výške 109,70 €, splatnosť 30.11.2010,
     november 2010	   odvody vo výške 109,70 €, splatnosť 31.12.2010,

spolu v uvedenom období odvody na sociálne poistenie vo výške 8.033,10 €, 

 - neodviedol na účet spoločnosti DÔVERA zdravotná poisťovňa, a.s., Bratislava, preddavky na  poistné na verejné zdravotné  poistenie, ktoré boli jeho zamestnancom zrazené z ich vymeriavacieho základu v zmysle zákona č. 580/2004 Z.z  o zdravotnom poistení v znení neskorších predpisov, a to v nasledujúcom časovom období za jednotlivé mesiace

      február 2009	   odvody vo výške 22,00 €, splatnosť 30.03.2009,
     marec  2009	   odvody vo výške 22,00 €, splatnosť 30.04.2009,
     apríl 2009	   odvody vo výške 22,33 €, splatnosť 29.05.2009,

spolu v uvedenom období  preddavky  na  poistné  na  verejné  zdravotné  poistenie 
vo výške 66,33 €, 

-  neodviedol na účet Všeobecnej zdravotnej poisťovne, a.s., pobočka Poprad,  preddavky na poistné na verejné zdravotné  poistenie, ktoré boli jeho zamestnancom zrazené z ich vymeriavacieho základu v zmysle zákona č. 580/2004 Z.z  o zdravotnom poistení v znení neskorších predpisov, a to v nasledujúcom časovom období za jednotlivé mesiace,

     máj 2009                            odvody vo výške 295,92 €, splatnosť 30.06.2009,
     jún2009	   odvody vo výške 300,73 €, splatnosť 31.07.2009,
     júl 2009	   odvody vo výške 314,92 €, splatnosť 31.08.2009, 
    august 2009                       odvody vo výške  258,61 €,  splatnosť 30.09.2009,
    september 2009	   odvody vo výške 255,24 €, splatnosť 02.11.2009,
     október 2009                     odvody vo výške 242,34 €, splatnosť 30.11.2009,
   november 2009   	   odvody vo výške 220,69 €, splatnosť 31.12.2009
  december 2009 	   odvody vo výške  46,90 €, splatnosť 01.02.2010, 
    január 2010 	   odvody vo výške  46,55 €, splatnosť 01.03.2010,
   február 2010	   odvody vo výške 46,24 €, splatnosť 31.03.2010,
    marec 2010	   odvody vo výške 46,84 €, splatnosť 30.04.2010,
     apríl 2010 	   odvody vo výške 46,91 €, splatnosť 31.05.2010,
     máj 2010 	   odvody vo výške 35,10 €, splatnosť 30.06.2010,
     jún 2010	   odvody vo výške 34,52 €, splatnosť 02.08.2010,  
     júl 2010	   odvody vo výške 34,65 €, splatnosť 31.08.2010,
     august 2010	   odvody vo výške 34,65 €, splatnosť 30.09.2010,
     september 2010 	   odvody vo výške 34,54 €, splatnosť 01.11.2010,
     október 2010	   odvody vo výške 46,84 €, splatnosť 30.11.2010,
     november 2010	   odvody vo výške 46,84 €, splatnosť 31.12.2010,

spolu v uvedenom období preddavky  na  poistné  na  verejné  zdravotné  poistenie 
vo výške 2.389,03 €,

hoci na to mal v čase splatnosti odvodov poistného a preddavkov na poistné na verejné zdravotné poistenie za uvedené mesiace dostatok finančných prostriedkov, pričom takto svojím konaním celkovo neodviedol splatné zrazené poistné na sociálne poistenie a preddavky na poistné na verejné zdravotné poistenie spolu vo výške 10.488,46 eur, pretože 

lebo zanikla trestnosť činu
Odôvodnenie:
            Vyšetrovateľ Okresného riaditeľstva PZ, Odboru kriminálnej polície, Oddelenia ekonomickej kriminality v Spišskej Novej Vsi uznesením ČVS: ORP-607/OEK-SN-2011 zo dňa 31.08.2011 podľa § 199 ods. 1 Tr. por. začal trestné stíhanie a následne uznesením pod rovnakým číslom zo dňa 06.02.2012 podľa § 206 ods. 1 Tr. por. vzniesol obvinenie XXXXX za pokračovací zločin neodvedenia dane a poistného podľa § 277 ods. 1, 2 písm. b/ Tr. zák. v podstate na tom skutkovom základe, ktorý je uvedený vo výrokovej časti tohto uznesenia.   
 
Vyšetrovateľ PZ po skončení vyšetrovania predložil dňa 04.05.2012 prokurátorovi vyšetrovací spis s návrhom na zastavenie trestného stíhania obv. XXXXX za pokračovací zločin neodvedenia dane a poistného podľa § 277 ods. 1, 2 písm. b/ Tr. zák. Preskúmal som spisový materiál, ako aj dôkazy v ňom obsiahnuté a došiel som k záveru, že návrh vyšetrovateľa PZ je dôvodný, keďže zo strany obvineného došlo k naplneniu zákonných predpokladov na zastavenie trestného stíhania z dôvodu účinnej ľútosti  definovanej v § 86 písm. e/ Tr. zák. účinného do 31.08.2011.  

V priebehu prípravného konania vyšetrovateľ PZ zdokumentoval skutkový stav veci najmä vykonanými výsluchmi obv. XXXXX, splnomocnenej zástupkyne Sociálnej poisťovne, pobočka Spišská Nová Ves,  XXXXX, splnomocneného zástupcu spoločnosti DÔVERA zdravotná poisťovňa, a.s., XXXXX a splnomocnenej zástupkyne Všeobecnej zdravotnej poisťovne, a.s., XXXXX. Rovnako listinnými dôkazmi, a to najmä mesačnými výkazmi poistného a príspevkov, prehľadom nedoplatkov vypracovanými  Sociálnou poisťovňou a zdravotnými poisťovňami, ich písomnými správami, účtovníctvom spoločnosti XXXXX a znaleckým posudkom znalca z odboru Ekonómia a manažment, odvetvie Účtovníctvo a daňovníctvo, Personalistika XXXXX. 
				 	 
	Výpoveď  obv. XXXXX, z ktorej vyplýva, že konal vedome spôsobom, že zrazené odvody z miezd zamestnancov na  sociálne poistenie a preddavky na poistenie na verejné zdravotné positenie, ktoré následne v súlade so zákonom neodviedol príslušným poisťovniam, ale ich použil na chod spoločnosti a podnikanie, ako aj  vyšetrovateľom zistený skutkový stav vo vyššie naznačenom smere, bez pochybností odôvodňuje záver, že obvinený sa stíhaného skutku dopustil spôsobom, ktorý je popísaný v uznesení o vznesení obvinenia. Najmä závery znaleckého posudku jasne preukázali, že obvinený v čase splatnosti odvodov poistného za svojich zamestnancov v posudzovanom období mal dostatok finančných prostriedkov na to, aby si svoju zákonnú povinnosť v zmysle zákona č. 461/2003 Z.z. o sociálnom poistení v znení neskorších predpisov a zákona č. 580/2004 Z.z. o zdravotnom poistení v znení neskorších predpisov riadne plnil. Možno teda uviesť, že obv. XXXXX preukázateľne spáchal pokračovací zločin neodvedenia dane a poistného podľa § 277 ods. 1, 2 písm. b/ Tr. zák.   

	V priebehu prípravného konania však obv. XXXXX konajúci v mene spoločnosti XXXXX, ako jej konateľ svoju zákonnú povinnosť odviesť zrazené odvody z miezd zamestnancov dodatočne splnil. 

Zástupkyňa Sociálnej poisťovne, pobočka Spišská Nová Ves, XXXXX vo svoje výpovedi dňa 19.03.2012 potvrdila, že spoločnosť XXXXX dňa 13.03.2012 svoj dlh na nezaplatenom poistenom za zamestnancov v plnej výške uhradila, preto XXXXX už voči Spoločnosti XXXXX neeviduje žiadny dlh na nezaplatenom poistnom za zamestnancov. 

Zo správy DÔVERY zdravotnej poisťovne, a.s. zo dňa 18.04.2012 vyplýva, že platiteľ poistného spoločnosť XXXXX dňa 31.03.1012 uhradila nedoplatok na preddavkoch na poistné  na verejné zdravotné poistenie za zamestnancov za obd. od 02/2009 do 04/2009 v plnej výške v sume 66,33 eur.  Je potrebné uviesť, že v uznesení o vznesení obvinenia uvedená dlžná suma 232,16 eur bola len zjavnou pisárskou chybou vyšetrovateľa PZ, keďže zo všetkých podkladov je zrejmé, že dlh na preddavkoch voči DÔVERE zdravotnej poisťovni, a.s., bol práve 66,33 eur.

 Rovnako zo správy Všeobecnej zdravotnej poisťovne, a.s., zo dňa 18.04.2012 je zrejmé, že spoločnosť XXXXX v dvoch splátkach, v dňoch 30.03.2012 a 13.04.2012, uhradila celkový nedoplatok na preddavkoch na poistné na verejné zdravotné poistenie za obd. od 01.06.2009 do 30.11.2010 v sume 2.093,11 eur. Vyšetrovateľ PZ pri vznesení obvinenia uvádzal vo vzťahu ku Všeobecnej zdravotnej poisťovni, a.s. nedoplatok na preddavkoch na verejné zdravotné poistenie sumu  2.389,03 eur (zahŕňajúc aj obd. 05/2009), teda vyššiu ako si uplatňovala poisťovňa,  vychádzal pritom zo záverov znaleckého skúmania.  Je však zjavné, že obvinený čiastkovou úhradou vykonanou pred samotným trestným stíhaním, ktorá bola zdravotnou poisťovňou priradená ako úhrada na preddavky za zamestnancov za obd. 05/2009 a následnými platbami v priebehu trestného konania, uhradil celkový nedoplatok na preddavkoch za obd. od 05/2009 až 11/2010.      

Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

Podľa § 86 písm. e/ Tr. zák. účinného do 31.08.2011, trestnosť trestného činu zaniká, ak ide o trestný čin neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

S prihliadnutím na vyššie konštatované skutočnosti je zjavné, že obv. XXXXX v súlade s § 86 písm. e/ Tr. zák. účinného do 31.08.2011, uhradil v zákonom predpokladanej dobe splatné odvody na sociálne poistenie a preddavky na verejné zdravotné poistenie, čím takto naplnil všetky zákonné predpoklady účinnej ľútosti stanovej Trestným zákonom. Z tohto dôvodu bolo potrebné o stíhanom skutku rozhodnúť vydaním uznesenia v zmysle § 215 ods. 1 písm. h/ Tr. por.         

Pre tieto dôvody som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Figula
prokurátor